**מקבץ שאלות בנושא עקרונות הדמוקרטיה חלק ב'**

**הפרדת רשויות, הגבלת שלטון, שלטון החוק**

1. מדוע חשוב להגביל את השלטון במדינה דמוקרטית? ציין שני אמצעים להגבלת השלטון והסבר כיצד כל אחד מהם יכול להגביל את השלטון.
2. הצג את עקרון הגבלת השלטון. הסבר כיצד עיקרון זה ממומש באמצעות חופש הביטוי.
3. יוזמת החקיקה בישראל נתונה לא רק לחברי הכנסת, אלא גם לממשלה, בהיותה קובעת תקנות. חשוב שהכנסת לא תעסוק רק בחקיקה, אלא תפעל יותר בתפקידה כמבקרת הרשויות האחרות. כך תגביל הכנסת את כוח הרשות המבצעת ותגן על זכויות וחירויות הפרט במדינה.

לדעתי, יש לשנות את המצב הנוכחי ולהדגיש את יכולת הפיקוח של הכנסת על חשבון העיסוק שלה בעיקר בחקיקה.

אני חושב שיוזמת חברי הכנסת לשפר את מעמד הכנסת, באמצעות שיתוף הציבור, נובעת מכוונה טובה ורצויה. אולם הכיוון הנכון צריך להיות עידוד האזרחים לפנות לחברי הכנסת ולשרים בעניינים ציבוריים שונים. כל אלה ייתנו מענה של ממש לצורך לשתף את הציבור במערכת הפוליטית, וגם יחזקו את תדמיתו של בית המחוקקים בישראל.

(מתוך בגרות קיץ 2016 ,שאלה 15)

* הצג את עקרון הפרדת הרשויות. הסבר כיצד עיקרון זה לידי ביטוי בקטע.

1. בעקבות שריפת הענק שהתרחשה בכרמל, שבה נספו ארבעים וארבעה בני אדם, דרשו מספר קרובים של הנספים, שמבקר המדינה יפתח בחקירה מסודרת שתבחן את נושא התקצוב של שירותי הכבאות בישראל. בעקבות כך, הודיע מבקר המדינה כי יפתח בחקירה בנושא ויבדוק את התנהלות הממשלה בנושא הקצאת התקציבים לשירותי כיבוי האש בישראל בכלל ובחיפה בפרט.

בתום חקירה ממושכת, הוציא מבקר המדינה דו"ח מפורט המתאר את הכשלים של הממשלה בנושא, אך מעביר את האחריות משר הפנים הממונה על שירותי הכבאות, לכלל הממשלה. לטענתו השר פעל כשורה במשך כל השנים שלפני האירוע הטרגי. עם זאת הוא תקף רבות את ניהול תקציב הכבאות ע"י הממשלה.

* ציין והצג את **סוג מנגנון הפיקוח** (פורמלי או בלתי-פורמלי) שבא לידי ביטוי בדרישת קרובי הנספים. הסבר כיצד מנגנון זה בא לידי ביטוי.

1. מספר תלמידים ביקשו לאפשר להם להתפלל מנחה בשעת הפסקת צהריים, באחד מבתי הספר, אולם מנהל בית הספר התנגד לכך בכל תוקף והחליט לקצר בשל כך את ההפסקה - דבר שימנע מהם להתפלל. למרות זאת, התלמידים התפללו ואיחרו, ולאחר שעימות בין שני הצדדים הלך וגבר, פנו התלמידים לשרת החינוך, אולם זו טענה שהיא מתנגדת לאפשר להם להתפלל בשעת הצהריים, כיוון שהדבר פוגע בסדר הציבורי.

התלמידים פנו אל ועדת החינוך של הכנסת וביקשו כי זו תתערב ותקבע מדיניות בבתי הספר שתאפשר להם להתפלל. ועדת החינוך דנה בנושא וקיבלה החלטה שכל תלמיד יוכל להתפלל בהתאם לאמונתו במסגרת בית הספר, והנהלת בית הספר לא תוכל למנוע ממנו תפילה זו.

* ציין והצג את **סוג מנגנון הפיקוח** (פורמלי או בלתי-פורמלי) שבא לידי ביטוי בפניית התלמידים. הסבר כיצד מנגנון פיקוח זה בא לידי ביטוי בקטע.

1. במאי קולנוע ידוע יצר סדרת סרטים, שבהם הציג את התהליכים של קבלת החלטות במוסדות הממשל בארצות הברית. בסרטים אלו טען הבמאי, שהאינטרסים של בעלי ההון הם שמנחים את הפעולות של מוסדות הממשל, ולא האינטרסים של כלל האזרחים. באמצעות סדרת הסרטים הצליח הבמאי לעורר דיון ציבורי נרחב שהשפיע על דרכי הפעולה של הממשל.

* ציין והצג את סוג המנגנון (פורמלי או בלתי פורמלי) לפיקוח ולביקורת על השלטון, שבא לידי ביטוי בקטע. הסבר כיצד סוג מנגנון זה בא לידי ביטוי בקטע.

1. בתוניסיה השתתפו אלפי אזרחים בהפגנות סוערות, בדרישה להפיל את השלטון במדינה ולכונן בה משטר דמוקרטי. פרשנים טוענים כי לרשתות חברתיות באינטרנט כגון "פייסבוק" או "טוויטר" היה תפקיד חשוב בהפלת השלטון, מכיוון שמה שנכתב בהן עודד את האזרחים לפעול לשינוי המציאות כמדינה.

* ציין והצג את סוג מנגנון הפיקוח והביקורת (פורמלי או בלתי פורמלי), שהביא להפלת השלטון בתוניסיה. הסבר כיצד סוג מנגנון זה בא לידי ביטוי בקטע.

1. בשנים האחרונות התרחשה בישראל מהפכת תקשורת. בעבר פעלו בה ערוץ טלוויזיה בודד ורשתות רדיו מעטות שהיו בידי הממשלה. לעומת זאת, כיום פועלים בישראל ערוצים רבים של טלוויזיה ורדיו, שרובם בבעלות פרטית. מומחים שונים העריכו שמהפכה זו תחזק את הדמוקרטיה בישראל, מפני שריבוי הערוצים יאפשר להציג יותר דעות ובמגוון רב יותר של נושאים, וכך יסייע לאזרחים לקבל תמונה טובה יותר של פעולות השלטון, ובכך להצליח להתריע על עוולות שלטוניות.

לדעתי, לא רק שהערכה זו לא התממשה, אלא להיפך - מהפכת התקשורת החלישה את הדמוקרטיה בישראל. התחרות בין ערוצי התקשורת על תשומת לבו של הצופה גרמה להם להתמקד בתכניות בידור ולעסוק פחות בעניינים פוליטיים וחברתיים. לדעתי, בכך ערוצי התקשורת אינם ממלאים כראוי את תפקידם בחברה דמוקרטית - לסייע בשמירה על התפקוד התקין של השלטון.

מהפכה זו פוגעת בדמוקרטיה בישראל בדרך נוספת: הערוצים החדשים נתונים בידי בעלי הון, שמנסים להשפיע באמצעותם על המדיניות הכלכלית של הממשלה, כך שתעדיף יוזמה פרטית ותחרות חופשית. אני מתנגד למדיניות כזו, משום שלדעתי היא תגרום להעמקת הפערים הכלכליים בחברה. פערים אלה יוצרים אי־שוויון פוליטי, שמנוגד למובן המהותי של השוויון בין האזרחים. לכן אני חושב שפעילות הערוצים צריכה להיות בפיקוח ציבורי יעיל. פיקוח כזה יחייב את הערוצים לעסוק בעניינים פוליטיים וחברתיים וגם ידאג לשמירת האינטרס הציבורי, וכך תתחזק הדמוקרטיה בישראל. (מעובד על פי "העין השביעית", 70 ,ינואר 2008 ,מתוך בגרות קיץ 2008)

1. ציין והצג את **הזכות האזרחית** שריבוי הערוצים יחזק את מימושה, לפי הערכת המומחים. הסבר כיצד זכות זו באה לידי ביטוי בקטע.
2. ציין והצג את **העיקרון הדמוקרטי**, שלדעת כותב המאמר אינו מתממש במלואו בגלל התחרות בין ערוצי התקשורת. הסבר כיצד עיקרון דמוקרטי זה בא לידי ביטוי בקטע.
3. ציין והצג את **הגישה החברתית-כלכלית** שכותב המאמר מתנגד לה. הסבר כיצד גישה זו באה לידי ביטוי בקטע.
4. בארצות-הברית נשיא המדינה ממנה את השופטים בבית המשפט העליון. לאחרונה התעורר דיון ציבורי בשאלה, אם לשנות את שיטת המינוי.

התומכים בשיטה זו טענו, שהנשיא נבחר על ידי ציבור האזרחים, וכאשר הוא ממנה בעלי תפקידים הוא מבטא את העמדה של הבוחרים בעניין. לדבריהם, כך הוא מממש את אחד מעקרונות הדמוקרטיה.

המתנגדים לשיטה זו טוענים, כי כאשר השופטים ממונים על ידי הנשיא, הם ירגישו מחויבות לנשיא ולהשקפת עולמו. לכן, הפסיקה של השופטים עלולה להיות מושפעת משיקולים זרים, וכך עלול להיפגע המימוש של אחת הזכויות של נאשמים.

* ציין והצג את העיקרון הדמוקרטי, שעליו מתבססת הטענה של התומכים בשיטה הקיימת. הסבר כיצד עיקרון דמוקרטי זה בא לידי ביטוי בקטע.
* ציין והצג את הזכות של הנאשמים שמימושה עלול להיפגע, לטענת המתנגדים לשיטה הקיימת. הסבר כיצד זכות זו באה לידי ביטוי בקטע.

1. בדיון שנערך באחת מוועדות הכנסת, השתתפו נציגים של ארגוני הנכים בישראל. הם טענו שבבחירות האחרונות לכנסת אפשר היה להגיע למחצית מהקלפיות דרך מדרגות בלבד. לכן, נכים המרותקים לכיסאות גלגלים לא יכלו להגיע לקלפיות אלה ולא הצביעו בבחירות. לטענתם, מצב זה פגע באחד התנאים ההכרחיים לקיום בחירות דמוקרטיות.

* ציין והצג את התנאי לקיום בחירות דמוקרטיות שנפגע, לטענת נציגי ארגוני הנכים. הסבר כיצד תנאי זה בא לידי ביטוי בקטע.

1. באחת המדינות פרסמה רשות הדואר חוברת הנחיות בנושא הנפקת בולים חדשים. בחוברת נאמר כי רצוי שהאיורים על גבי הבולים החדשים יהיו מגוונים ויתבססו על נושאים המייחדים קבוצות שונות באוכלוסייה, כגון תלבושות עממיות, טקסים ומאכלים אופייניים לקבוצות שונות.

* ציין והצג עיקרון דמוקרטי שבא לידי ביטוי בהנחיות של הרשות, לבחירת האיורים. הסבר כיצד עיקרון דמוקרטי זה בא לידי ביטוי בקטע.

1. אזרחים הקימו ארגון שמטרתו לדווח לציבור על פעילותם של חברי הכנסת. אנשי הארגון אוספים מידע על התנהלותם של חברי הכנסת ועל הדרך שבה הם מקבלים החלטות. למשל, הארגון מציג מדד, המדרג את חברי הכנסת לפי מספר החוקים החברתיים שיזמו. המידע שנאסף על ידי אנשי הארגון מתפרסם באמצעי התקשורת באופן שוטף.

* ציין והצג את סוג מנגנון הפיקוח והביקורת, שבא לידי ביטוי בפעילות הארגון. הסבר כיצד סוג מנגנון פיקוח וביקורת זה בא לידי ביטוי בקטע.

1. בקיץ האחרון השתתפו מאות אלפי אזרחים בישראל בהפגנות המוניות. המפגינים קראו לממשלה לפעול לשינוי סדר העדיפויות הלאומי וליזום הוזלה של מחירי הדיור ומוצרי הצריכה.

המפגינים טענו שבתהליכי קבלת החלטות כלכליות, על הממשלה להתחשב בדעת הקהל ולממש את רצון הציבור.

* ציין והצג עיקרון דמוקרטי שלדעת המפגינים על ממשלה לפעול לפיו. הסבר כיצד עיקרון דמוקרטי זה בא לידי ביטוי בקטע.

1. מדינת ישראל מחייבת את יצרני הסיגריות להצמיד תווית אזהרה למוצרים שהם משווקים. באזהרה עליהם לכלול פירוט של המקים העלולים להיגרם למעשן ולמי שנמצא בסביבתו. המדינה מעוניינת לצמצם את העישון, ולהביא לידיעת כל אדם מהו הסיכון הכרוך בעישון כדי שיוכל להחליט על פי שיקול דעתו אם לעשן או לא. יצרני סיגריות שלא יפעלו על פי הכללים המחייבים ייענשו. ויוטלו עליהם קנסות כבדים.
2. ציין והצג זכות טבעית (זכות יסוד) שהמדינה מבקשת לממש באמצעות פרסום האזהרה. הסבר כיצד זכות זו באה לידי ביטוי בקטע.
3. ציין והצג את העיקרון הדמוקרטי שיצרני הסיגריות מחויבים לפעול על פיו. הסבר כיצד עיקרון זה בא לידי ביטוי בקטע.
4. בארצות-הברית ארגנו שני מנהיגים דתיים – רב יהודי וחכם דת מוסלמי, מפגשים בין הקהילה היהודית והקהילה המוסלמית. הם גם כתבו ספר הכולל דיון בסוגיות ובשאלות דתיות שהתורה והקוראן עוסקים בהן. שני המנהיגים מקווים שפעולות אלה יביאו לקירוב בין הקהילות על אף האמונות השונות של היהודים והמוסלמים, מתוך הבנה שכל אדם זכאי לחיות לפי אמונתו.

* ציין והצג את **העיקרון** הדמוקרטי שהמנהיגים הדתיים מקווים לממש בפעולותיהם. הסבר כיצד עיקרון זה בא לידי ביטוי בקטע.

1. באחת המדינות הועלתה לדיון בפרלמנט הצעה ולפיה כל שר יחויב לחשוף לפני חברי הפרלמנט את יומן הפגישות שהוא מקיים עם אנשי עסקים, ויציג לפני חברי הפרלמנט הצהרת הון בנוגע לנכסיו האישיים. המטרה של יוזמי ההצעה היא לקדם את רעיון השקיפות למען מִנהל ציבורי תקין.

יושב ראש הפרלמנט התנגד להצעה. הוא טען כי לא יעלה על הדעת ששרים ימסרו מידע שאינו נוגע בהכרח לעבודתם הציבורית, ועלול להיהפך לנחלת הכלל. הוא הוסיף ואמר כי במעשה זה עלולה להיות פגיעה בזכות של השרים.

1. ציין והצג את סוג **מנגנון הפיקוח והביקורת** שיוזמי ההצעה מבקשים לקדם.

הסבר כיצד סוג מנגנון זה בא לידי ביטוי בקטע.

1. ציין והצג את ה**זכות** של השרים שעלולה להיפגע, לדעת יושב ראש הפרלמנט. הסבר כיצד זכות זו באה לידי ביטוי בקטע.
2. באחת ממדינות אירופה החליטה הממשלה לשחרר מבתי הכלא אסירים שנגזרו עליהם עונשים של עד חמש שנות מאסר באשמת שחיתות. לדברי דובר הממשלה המהלך נועד להקל את הצפיפות בבתי הכלא.

החלטת הממשלה עוררה מחאה נרחבת ואזרחים רבים יצאו להפגין נגד החלטה זו. המפגינים דרשו לבטל את ההחלטה בטענה שהממשלה מנצלת לרעה את סמכויותיה. לדבריהם, על הממשלה לפעול למניעת שחיתות ולא לשחרר פושעים מן הכלא.

* ציין והצג **עיקרון דמוקרטי** שהתממש בפעילות של האזרחים. הסבר כיצד עיקרון זה בא לידי ביטוי בקטע.